370.120

Ordinaziun davart ils custs en proceduras administrativas (OCPRA)

dals 12-12-2006 (versiun dals 01-01-2010)

sa basond sin l'art. 45 da la constituziun chantunala1) e sin l'art. 75 al. 3 da la lescha davart la giurisdicziun administrativa2)

relaschada da la regenza ils 12 da december 2006

1. Champ d'applicaziun

Object

Art.  1 1 Questa  ordinaziun  regla  ils  custs,  la  giurisdicziun  gratuita  e  l'indemnisaziun  da partida en proceduras davant autoritads administrativas chantunalas sco er davant autoritads   chantunalas   e   davant   organs   chantunals,   sche   la   lescha   davart   la giurisdicziun administrativa3) vegn applitgada per lur proceduras.

Applicaziun subsidiara

Art.  2 1 Las   prescripziuns   da   questa   ordinaziun   davart   ils   custs   da   procedura   vegnan applitgadas   mo,   sche   leschas   spezialas   na   prevesan   betg   regulaziuns   divergentas areguard ils custs.

2 L'indemnisaziun   per   acts   uffizials   e   per   prestaziuns   da   servetsch   ordaifer   ina procedura administrativa sa drizza tenor las regulaziuns da las leschas spezialas e tenor il dretg da finanzas.

1) DG 110.100 2) DG 370.100 3) DG 370.100 * tabellas da las modificaziuns a la fin dal relasch

1

370.120

2. Custs da procedura

Art.  3

Taxa dal stadi 1. dimensiun

1 La taxa dal stadi vegn per regla incassada en moda pauschala per ils custs da procedura   inclusiv   l'instrucziun,   la   procedura   da   cumprova   e   la   redacziun   da   la decisiun.

2. calculaziun

Art.  4 1 La calculaziun da la taxa dal stadi sa drizza tenor ils criteris da la lescha davart la giurisdicziun administrativa4) e tenor ils princips da las taxas.

2 En proceduras d'emprima instanza importa la taxa dal stadi:

a)

per   proceduras   davant   uffizis   e   davant   unitads   d'organisaziun   che   han   la medema posiziun: fr. 50.– fin 2500.– per proceduras davant departaments e davant unitads d'organisaziun che han la medema posiziun: fr. 100.– fin 5000.– per proceduras davant la regenza e davant autoritads che vegnan survegliadas dal cussegl grond: fr. 100.– fin 7500.–

b)

c)

per proceduras davant departaments: fr. 200.– fin 7500.– per proceduras davant la regenza: fr. 300.– fin 10 000.–

3 Tar recurs administrativs e tar recurs da surveglianza importa la taxa dal stadi:

a)

b)

4 Tar recurs da planisaziun tenor la lescha davart la planisaziun dal territori per il chantun Grischun5) importa la taxa dal stadi 300 fin 10 000 francs.

3. cas spezials

Art.  5 1 Sch'ina procedura na vegn betg liquidada tras ina decisiun en chaussa, mabain tras ina disposiziun da stritgada u tras ina decisiun da betg entrar en chaussa, po la taxa dal stadi vegnir fixada sut l'import minimal u vegnir relaschada dal tuttafatg.

2 Tar   proceduras   che   chaschunan   custs   spezialmain   gronds   u   ch'èn   spezialmain difficultusas po il rom da las taxas vegnir extendì maximalmain al dubel.

Taxas per emissiuns e per communicaziuns

Art.  6 1 Las taxas per emissiuns e per communicaziuns vegnan incassadas per citaziuns sco er per decisiuns intermediaras e finalas. Ellas includan spezialmain ils custs per il material   da   chanzlia,   per   il   porto,   per   la   telecommunicaziun   e   per   publicaziuns uffizialas.

2 Las taxas per emissiuns importan:

a)

16 francs per mintga pagina originala cumenzada tar decisiuns intermediaras e finalas;

4) DG 370.100 5) DG 801.100

2

370.120

b)

1   franc   per   mintga   pagina   copiada,   sch'i   vegnan   consegnads   ulteriurs exemplars necessaris; per mintga retschavidra u per mintga retschavider vegn dentant quintà mo in exemplar.

3 Las   taxas   per   communitgar   citaziuns   sco   er   decisiuns   intermediaras   e   finalas importan 10 francs.

4 Sch'igl   èn   avant   maun   circumstanzas   spezialas,   pon   las   taxas   vegnir   reducidas adequatamain.

Art.  7

Expensas en daner blut 1. dimensiun

1 Las expensas en daner blut cumpiglian ils custs da terzas persunas ch'èn resultads tras   la   procedura,   cunzunt   las   indemnisaziuns   ad   auters   uffizis,   a   perditgas,   a translaturas ed a translaturs sco er ad expertas ed ad experts.

2 Indemnisaziuns da spesas a commembras ed a commembers d'autoritads sco er a collavuraturas ed a collavuraturs n'èn betg expensas en daner blut.

2. calculaziun

Art.  8 1 Expensas en daner blut vegnan messas a quint tenor ils custs effectivs.

2 Ina indemnisaziun da perditgas vegn pajada mo sin dumonda. La calculaziun sa drizza   tenor   las   tariffas   che   valan   per   la   procedura   civila.   Collavuraturas   e collavuraturs d'autoritads administrativas na survegnan naginas indemnisaziuns da perditgas.

3 Sche las expensas en daner blut èn extraordinariamain grondas u sch'igl èn avant maun autras circumstanzas spezialas, pon ils custs vegnir reducids adequatamain.

Excepziuns da l'obligaziun da surpigliar ils custs

Art.  9 1 Proceduras d'emprima instanza èn gratuitas areguard:

a)

b)

c)

d)

la   concessiun   u   la   refusa   da   prestaziuns   da   contribuziuns   finanzialas   u   da renunzias ad entradas;

la fixaziun da taglias e da taxas da cumpensaziun;

l'approvaziun da relaschs;

l'approvaziun da plans directivs regiunals, da l'urden fundamental communal sco er da la prolungaziun da zonas da planisaziun;

chaussas che concernan il dretg da persunal;

l'interpretaziun e la rectificaziun;

e)

f)

g) * controllas   en   l'execuziun   da   chastis   e   da   mesiras   che   ston   vegnir   fatgas

d'uffizi.

2 Sch'ina   procedura   vegn   introducida   aposta   u   en   moda   targlinanta,   pon   vegnir incassads custs da procedura.

3 Ad autoritads chantunalas na vegnan adossads nagins custs da procedura.

4 Sch'igl èn avant maun circumstanzas spezialas, po vegnir desistì dal tuttafatg u per part d'incassar custs da procedura.

3

370.120

Obligaziun reducida da surpigliar ils custs

Art.  10 1 Sch'ina   partida   perda   mo   per   part,   vegnan   ils   custs   da   procedura   reducids adequatamain u relaschads dal tuttafatg.

Cumpetenzas e proceduras

Art.  11 1 Per mintga procedura sto vegnir manà in quint, en il qual ston vegnir inscrittas tut las spesas e tut las expensas ch'èn decisivas per calcular las taxas per emissiuns e per communicaziuns sco er per calcular las expensas en daner blut.

2 Ils   custs   da   procedura   vegnan   per   regla   fixads   en   la   decisiun   tar   la   chaussa principala.

3 Las cumpetenzas e las proceduras per l'incasso sa drizzan tenor il dretg da finanzas.

3. Taxas da chanzlia

Calculaziun

Art.  12 1 Per   acts   uffizials   e   per   activitads   da   l'administraziun   che   na   pretendan   betg examinaziuns u controllas spezialas po vegnir incassada ina taxa da chanzlia da maximalmain 150 francs.

2 Prender   invista   da   las   actas   tar   l'autoritad   è   per   regla   gratuit   en   ina   procedura pendenta.

3 Per far fotocopias vegn mess a quint 1 franc per mintga copia. Sche las actas da procedura existan mo en furma electronica, na custi nagut da laschar stampar ils documents.

4 Sch'igl èn avant maun circumstanzas spezialas, pon las taxas da chanzlia vegnir reducidas u pon vegnir relaschadas dal tuttafatg.

4. Giurisdicziun gratuita

Calculaziun

Art.  13 1 L'indemnisaziun   per   la   represchentanza   legala   vegn   fixada   da   l'autoritad   ch'è cumpetenta en la chaussa principala, e quai suenter che la procedura è terminada.

2 L'indemnisaziun vegn calculada tenor il temp ch'è necessari per tractar il recurs en moda adequata. Il gener da las stentas sco er la difficultad dal cas en reguard effectiv e   giuridic   ston   vegnir   resguardads   adequatamain.   Supplements   na   vegnan   betg concedids.

3 Las expensas en daner blut ston vegnir indemnisadas cumplainamain. Per custs nunnecessaris n'exista nagin dretg d'indemnisaziun.

4

370.120

4 Sch'i na vegn betg inoltrà in quint d'onurari che permetta da controllar las expensas en   moda   cumplessiva,   vegn   l'indemnisaziun   fixada   tenor   appreziar.   Per   regla importa l'indemnisaziun maximalmain:

a)

b)

c)

per proceduras simplas: fr. 2000.– per proceduras d'ina difficultad mesauna: fr. 4000.– per proceduras pli cumplexas: fr. 6000.–

Restituziun

Art.  14 1 La cumpetenza per l'obligaziun da restituziun tenor l'artitgel 77 da la lescha davart la giurisdicziun administrativa6)  sa drizza tenor la legislaziun davart l'organisaziun da la regenza e da l'administraziun.

5. Indemnisaziun da partida

Dimensiun

Art.  15 1 En   proceduras   d'emprima   instanza   na   vegnan   per   regla   concedidas   naginas indemnisaziuns da partida.

2 Sch'ina partida gudogna mo per part, vegn reducida adequatamain l'indemnisaziun da partida.

3 I na vegn betg concedida ina indemnisaziun da partida u i vegn concedida ina indemnisaziun da partida ch'è reducida adequatamain, sche:

a)

la partida è conresponsabla per l'incorrectezza da la disposiziun contestada, perquai ch'ella ha violà sias obligaziuns legalas da cooperar; u i   n'è   betg   stà   giustifitgà   objectivamain   da   consultar   ina   represchentanza professiunala.

b)

Calculaziun

Art.  16 1 L'indemnisaziun   da   partida   vegn   fixada   en   moda   globala   da   l'autoritad   ch'è cumpetenta en la chaussa principala. Ella cumpiglia las expensas necessarias da la partida autorisada, las qualas èn vegnidas chaschunadas tras la procedura, sco er ils custs da la partida autorisada per la represchentanza professiunala.

2 L'indemnisaziun per la represchentanza professiunala sa drizza tenor la legislaziun davart las advocatas e davart ils advocats. * 3 Sch'i na vegn betg inoltrà in quint d'onurari che permetta da controllar las expensas en moda cumplessiva, vegn l'indemnisaziun fixada tenor appreziar.

6) DG 370.100

5

370.120

6. Disposiziuns finalas

Aboliziun da relaschs

Art.  17 1 Cun l'entrada en vigur da questa ordinaziun vegnan abolids ils suandants relaschs:

a)

ordinaziun   davart   las   taxas   per   la   dretgira   administrativa   dals   25   d'avust 19807);

ordinaziun   davart   ils   custs   da   la   procedura   en   fatgs   administrativs   e constituziunals dals 18 d'october 19828).

b)

2 Sche relaschs vertents renvieschan a disposiziuns che vegnan abolidas tras questa ordinaziun,   vegnan   applitgadas   las   disposiziuns   correspundentas   da   questa ordinaziun.

Art.  18

Midada dal dretg vertent9)

Entrada en vigur

Art.  19 1 Questa ordinaziun entra en vigur ensemen cun la lescha davart la giurisdicziun administrativa dals 31 d'avust 200610).

7) CUL 1980, 693 e CUL 1997, 4023; DG 173.310 8) CUL 1982, 1029, CUL 1989, 2186 e CUL 1997, 4022; DG 370.600 9) Las midadas dal dretg vertent na vegnan betg inditgadas.

10) 1. da schaner 2007

6

370.120

Tabella da las modificaziuns - tenor conclus

Conclus 12-12-2006 17-03-2009 22-12-2009

Entrada en vigur 01-01-2007 01-04-2009 01-01-2010

Element relasch Art. 16 al. 2 Art. 9 al. 1, g)

Modificaziun emprima versiun midada integraziun

Publicaziun en la CUL - - 
7

370.120

Tabella da las modificaziuns - tenor element

Element relasch Art. 9 al. 1, g)

Art. 16 al. 2

Conclus 12-12-2006 22-12-2009 17-03-2009

Entrada en vigur 01-01-2007 01-01-2010 01-04-2009

Modificaziun emprima versiun integraziun midada

Publicaziun en la CUL - - 
8